Tadžičtina

Tadžičtina (тоҷикӣ / تاجیکی - todžikí) je variant perzštiny, ktorou hovoria v Tadžikistane a Uzbekistane asi 4,4 milióny ľudí, pričom v Tadžikistane je úradným jazykom. Pre rozmanité etnické zloženie (Uzbeci, Rusi) ňou hovorí len približne 60 % obyvateľstva. Na komunikáciu medzi národnostnými menšinami sa používa ruština, ktorej rozumie veľká väčšina populácie.

Tadžičtina sa odlišuje od iránskej a afganskej perzštiny. Spisovný jazyk vznikol zo severných a západných dialektov tadžičtiny. Jeho relatívna izolácia v hornatom prostredí napomohla zachovávaniu určitých archaických jazykových prvkov, ktoré v perzštine už vymizli. Tadžičtina sa píše cyrilikou.

Medzi historicky dôležité tadžicky hovoriace regióny Strednej Ázie patria mestá Samarkand a Buchara. Nachádzajú sa na území dnešného Uzbekistanu.

 Fonológia 
Tadžičtina má 6 samohlások a 22 spoluhlásokV. S. Rastorgujeva:A short sketch of Tajik grammar, Akademii︠a︡ nauk Tadzhikskoĭ SSR, Stalinabad. Institut i︠a︡zyka i literatury, 1963, str. 2.
Prízvuk je (okrem niekoľkých výnimiek) na poslednej slabike.

 Gramatika 
Gramatika tadžičtiny je takmer zhodná s perzskou, s istými odchýlkami.Campbell, George: Compendium of the World's Languages: Ladakhi to Zuni, Routledge, 2000, str. 1599 

 Užitočné frázy 
(transliterácia z tadžickej azbuky)
Assalóm - Ahoj
Šumó či chél? - Ako sa máš?
Rahmat, chůb. - Ďakujem, dobre. 
Rahmat alebo Tašakkur - Ďakujem. 
Šumó az kudžó hastéd? - Odkiaľ si? 
Man az Slovakija hastam. - Som zo Slovenska.Baizojev, Azim: A beginner's guide to Tajiki, Routledge, 2004, str. 7

 Zdroje 

 Externé odkazy 
 Dôležité tadžické frázy 
 O tadžičtine a jej písmach


Kategória:Indoiránske jazyky